- 3.3. Õpilast ja tema vanemat teavitab kool saadud hinnetest Stuudiumi kaudu või paberkandjal.
- 4. ÕPPEST PUUDUMISE TEAVITAMISE JA MÄRKIMISE KORD
- 4.1. Klassijuhataja peab arvestust õppest puudumise üle ning teeb kokkuvõtte vähemalt üks kord trimestri jooksul.
- 4.2. Koolikohustusliku õpilase õppest puudumisest teavitamise üldised tingimused ja kord on sätestatud põhikooli- ja gümnaasiumiseaduses § 35 lõigetes 1 ja 2.
- 4.3. Õppest puudumine on lubatud üksnes mõjuvatel põhjustel (õpilase haigestumine või temale tervishoiuteenuse osutamine; läbimatu koolitee või muu vääramatu jõud, sealhulgas rahvatervise seaduse § 8 lõike 2 punkti 3 alusel valdkonna eest vastutava ministri määruses sätestatud ilmastikutingimused, mille puhul on põhjendatud õppest puudumine; olulised perekondlikud põhjused; muud kooli poolt mõjuvaks loetud põhjused).
- 4.4. Koolikohustusliku õpilase vanem teavitab hiljemalt õppest puudumise esimesel õppepäeval kooli (esmalt klassijuhatajat) õpilase õppest puudumisest ja selle põhjustest Stuudiumi või muu sidevahendi kaudu.
- 4.5. Kui vanem ei ole kooli õpilase puudumisest teavitanud, teavitab klassijuhataja sellest vanemat hiljemalt järgmisel õppepäeval, kasutades vanema poolt koolile esitatud kontaktandmeid.
- 4.6. Puudumise vajaduse tekkimisel koolipäeva kestel küsib õpilane luba aineõpetajalt ja teavitab klassijuhatajat.
- 4.7. Pikemaajalise (alates 4. õppepäevast, va haigestumine) õpilase õppest puudumise vajadusel teavitab õpilase vanem kooskõlastatult klassijuhatajaga direktorit kirjalikult (paberkandjal või digiallkirjastatult elektrooniliselt).
- 4.8. Pärast puudumist kooli tulles peab olema Stuudiumis fikseeritud õpilase puudumise põhjus ja kestus või esitatakse klassijuhatajale tõend paberkandjal.
- 4.9. Aineõpetajatel ja klassijuhatajal on õigus mõjuva põhjuse olemasolul keelata õpilase osalemine kooli esindamisel.
- 4.10. Kui koolitöötajal on tekkinud põhjendatud kahtlus, et õpilase puudumise põhjendamisel on esitatud ebaõigeid andmeid, on koolil õigus taotleda vanemalt täiendavaid selgitusi.
- 4.11. Kui vanem ei ole kooli õpilase puudumisest teavitanud ning klassijuhatajal ei õnnestu puudumise põhjust välja selgitada, teavitab klassijuhataja hiljemalt järgmisel õppest puudumise päeval sellest õpilase elukohajärgset omavalitsust.
- 4.12. Põhjuseta puudumise korral võib kool rakendada põhikooli- ja gümnaasiumiseaduses nimetatud mõjutusvahendeid.
- 4.12.1. Põhjuseta puudumise korral võib kool alandada õpilase käitumishinnet.
- 5. KOOLI PÄEVAKAVA NING PÄEVAKAVAST ÕPILASELE KOHALDUVA OSA ÕPILASELE JA TEMA VANEMALE TEATAVAKS TEGEMISE KORD
- 5.1. Õpilase päevakava ning muudatused selles tehakse õpilasele ja vanemale teatavaks kooli kodulehel või Stuudiumis.
- 5.2. Vanem ja õpilane loetakse informeerituks õpilase päevakavast ning muudatustest selles, kui vastav info on avaldatud kooli kodulehel või Stuudiumis.
- 6. ÕPILASE ÕIGUSED JA KOHUSTUSED

6.1. Õpilasel on õigus ja kohustus täita õpiülesandeid ja osaleda temale kooli päevakavas või individuaalses õppekavas ettenähtud õppes.

- 6.2. Õpilane osaleb õppetöös vastavalt õpilasele ettenähtud päevakavale ja õppekorraldusele.
- 6.3. Õpilane ei hiline õppetundi. Õppetundi hilinemisel teavitab õpilane aineõpetajat hilinemise põhjustest. Põhjuseta hilinemine mõjutab õpilase käitumishinnet.